РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/198-13

22. мај 2013. године

Б е о г р а д

ЗАПИСНИК

40. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 22. МАЈА 2013. ГОДИНЕ

Седница одбора је почела у 8,40 часова.

Седницом је председавала Весна Ковач, председница Одбора.

Поред председнице, седници су присуствовали чланови Одбора: Зоран Антић, Верољуб Арсић, Војислав Вујић, Зоран Касаловић, Радмило Костић, др Милорад Мијатовић, Душица Николић, Золтан Пек, Александар Сенић, Драган Томић и Момо Чолаковић.

Седници нису присуствовали чланови Одбора: Жика Гојковић, мр Божидар Ђелић, Бојан Ђурић, Радојко Обрадовић и Ђорђе Стојшић.

Седници је присуствовао др Владимир Маринковић, заменик члана Одбора др Милорада Мијатовића.

Седници су присуствовали народни посланици који нису чланови Одбора: Бранислав Митровић, Зоран Бабић, Снежана Стојановић Плавшић и Јелена Травар -Миљевић.

На позив председнице Одбора, седници Одбора су присуствовали: мр Млађан Динкић, министар финансија и привреде; Александар Љубић и Љубиша Милосављевић, државни секретари; Милица Бисић, посебни саветник министра; Иван Симич, в.д. директора Пореске управе; Немања Миљковић, Љиљана Петровић, Биљана Тодоровић, Маријан Блешић, Светлана Кузмановић-Живановић, Анастазија Тања Ђелић, Драгана Ратковић, Александар Симовић, Дејан Дабетић и Ивана Грбић, представници Министарства финансија и привреде.

Одбор је већином гласова (девет за, један није гласао) прихватио предлог председнице Одбора да се предложени дневни ред допуни тачком „Разно“.

На предлог председнице, Одбор је већином гласова (девет за, један није гласао) утврдио

Д н е в н и р е д

1. Разматрање [Предлога закона о изменама и допунама Закона о порезима на имовину](http://www.parlament.gov.rs/upload/archive/files/cir/pdf/predlozi_zakona/1993-13.pdf), који је поднела Влада Републике Србије (број 43-1993/13);

2. Разматрање [Предлога закона о изменама и допунама Закона о порезу на добит правних лица](http://www.parlament.gov.rs/upload/archive/files/cir/pdf/predlozi_zakona/1994-13.pdf), који је поднела Влада Републике Србије (број 43-1994/13);

3. Разматрање [Предлога закона о изменама и допунама Закона о пореском поступку и пореској администрацији](http://www.parlament.gov.rs/upload/archive/files/cir/pdf/predlozi_zakona/1997-13.pdf), који је поднела Влада Републике Србије (број 43-1997/13);

4. Разматрање [Предлога закона о изменама и допунама Закона о доприносима за обавезно социјално осигурање](http://www.parlament.gov.rs/upload/archive/files/cir/pdf/predlozi_zakona/1998-13a.pdf), који је поднела Влада Републике Србије (број 18-1998/13);

5. Разматрање [Предлога закона о изменама и допунама Закона о порезу на доходак грађана](http://www.parlament.gov.rs/upload/archive/files/cir/pdf/predlozi_zakona/1999-13a.pdf), који је поднела Влада Републике Србије (број 43-1999/13);

6. Разматрање [Предлога закона о изменама и допунама Закона о акцизама](http://www.parlament.gov.rs/upload/archive/files/cir/pdf/predlozi_zakona/1996-13.pdf), који је поднела Влада Републике Србије (број 43-1996/13);

7. РазматрањеПредлога закона о потврђивању Споразума између Владе Републике Србије и Владе Руске Федерације о одобрењу државног финансијског кредита Влади Републике Србије, који је поднела Влада (број 011-1788/13);

8. Разматрање Предлога закона о потврђивању Уговора о зајму за Програм водоснабдевања и пречишћавања отпадних вода у општинама средње величине у Србији III у износу до 46.000.000 евра између KfW-а, Франкфурт на Мајни и Републике Србије, који је поднела Влада (број 325-1038/13);

9. Разматрање Предлога закона о потврђивању Уговора између Владе Републике Србије и Владе Социјалистичке Републике Вијетнам о избегавању двоструког опорезивања у односу на порезе на доходак, који је поднела Влада (број 011-1537/13).

10. Разно

Пре преласка на рад по утврђеном дневном реду, Одбор је једногласно **усвојио записнике 35, 36, 37, 38. и 39. седнице** Одбора.

Одбор је већином гласова (девет за, један није гласао) прихватио предлог председнице Одбора да се обави заједничко разматрање 1 - 6. тачке дневног реда, а посебно одлучивање.

**Прва - шесте тачке дневног реда:** Разматрање [Предлога закона о изменама и допунама Закона о порезима на имовину](http://www.parlament.gov.rs/upload/archive/files/cir/pdf/predlozi_zakona/1993-13.pdf); [Предлога закона о изменама и допунама Закона о порезу на добит правних лица](http://www.parlament.gov.rs/upload/archive/files/cir/pdf/predlozi_zakona/1994-13.pdf); [Предлога закона о изменама и допунама Закона о пореском поступку и пореској администрацији](http://www.parlament.gov.rs/upload/archive/files/cir/pdf/predlozi_zakona/1997-13.pdf); [Предлога закона о изменама и допунама Закона о доприносима за обавезно социјално осигурање](http://www.parlament.gov.rs/upload/archive/files/cir/pdf/predlozi_zakona/1998-13a.pdf); [Предлога закона о изменама и допунама Закона о порезу на доходак грађана](http://www.parlament.gov.rs/upload/archive/files/cir/pdf/predlozi_zakona/1999-13a.pdf) и [Предлога закона о изменама и допунама Закона о акцизама](http://www.parlament.gov.rs/upload/archive/files/cir/pdf/predlozi_zakona/1996-13.pdf)

Уводно излагање у вези са ових шест предлога закона поднео је мр Млађан Динкић, министар финансија и привреде.

Министар је истакао да измене и допуне шест пореских закона представљају наставак реформе пореског система Србије, са циљем додатног растерећења привреде, посебно предузетника и малих и средњих предузећа; увођења праведнијег пореског система, веће финансијске дисциплине и јачања пензијског фонда, ради осигурања његове веће стабилности.

Изменама [и допунама Закона о порезу на доходак грађана](http://www.parlament.gov.rs/upload/archive/files/cir/pdf/predlozi_zakona/1999-13a.pdf) смањује се стопа пореза на зараде са 12% на 10%, а повећава неопорезиви део плате са садашњих 8.700 на 11.000 динара Нето ефекат ових промена је 1,7 милијарди динара пореског растерећења привреде

Мења се и статус предузетника и повећава цензус код паушалног опорезивања са садашњих 3 на 6 милијарди динара, чиме се врши усклађивање са цензусом за обавезни улазак у систем ПДВ-а.

Предложено је сужавање обима делатности са правом на паушално опорезивање, да се за те делатности уведе вођење књига и да се на разлику између евидентираних прихода и расхода плаћа порез од 10%. Уводи се могућност да предузетници плаћају порез на личну зараду, а не на опорезиву добит, уколико то желе, што је и била иницијатива предузетника. Укупно пореско оптерећење предузетника ће тако бити умањено за једну трећину, а када се све то прерачуна, ефективна стопа ће, уместо садашњих 45%, износити 30%.

Повећањем пензијског доприноса и зараде са 11 на 13% на терет запослених, односно укупно са 22 на 24%, нето ефекат за привреду је растерећење од 1,7 милијарди динара, када се укалкулише и ефекат повећања неопорезивог дела плате.

Изједначен је статус добровољног пензијског и добровољног здравственог осигурања, као и порески статус динарске штедње у банци и штедње у добровољним пензијским фондовима.

Уводи се самоопорезивање за предузетнике који сами воде пословне књиге, за капиталне добитке, за приходе које исплаћује исплатилац који није правно лице, као и у свим случајевима у којима исплатилац прихода нема обавезу да обрачуна порез по одбитку, у циљу смањења административних трошкова и лакшег пословања, што је, такође, био захтев предузетника.

Изменама [и допунама Закона о](http://www.parlament.gov.rs/upload/archive/files/cir/pdf/predlozi_zakona/1999-13a.pdf) порезима на имовину приходи од непокретности опорезиваће се као приход од капитала. Ослободиће се пореза на имовину само она имовина која се заиста продаје. Имајући у виду да се од 1. јануара укида накнада за коришћење грађевинског земљишта, једног од значајних прихода локалних самоуправа, овим законом се даје локалним самоуправама могућност да имају ширу базу за прикупљање пореза на имовину, који је њихов стопроцентни приход.

Уместо да се порез на имовину за правна лица наплаћује на књиговодствену вредност, која је често нереална, основа за порез ће бити тржишна вредност, с тим што не може бити мања од вредности земљишта. Елиминисањем неких изузетака из Закона, локалне самоуправе ће бити у могућности да самостално одреде да ли ће из пореза на имовину наплати више или не, јер ће саме својом одлуком одлучити о висини стопе и о проширивању предмета опорезивања на укупну површину градског грађевинског земљишта које постоји, не изузимајући 10 ари. Ослободиће се пореза водно земљиште и водни објекти и подземни грађевински објекти. Има унаређења и у вези са самим пореским поступком, јер обвезник који води пословне књиге може да врши самоопорезивање порезом на имовину.

Изменама [и допунама Закона о](http://www.parlament.gov.rs/upload/archive/files/cir/pdf/predlozi_zakona/1999-13a.pdf) [доприносима за обавезно социјално осигурање](http://www.parlament.gov.rs/upload/archive/files/cir/pdf/predlozi_zakona/1998-13a.pdf) предлаже се повећање доприноса за пензијско осигурање на терет запослених са 11 на 13%, док на терет послодавца остаје 11%, односно укупно са 22 на 24%, а нето ефекат за привреду је растерећење од 1,7 милијарди динара, када се укалкулише и ефекат повећања неопорезивог дела плате. Увођењем плаћања пореза на личне зараде, а не на опорезиву добит, код предузетника који воде пословне књиге, промењена је основица и за обрачун доприноса за обавезно социјално осигурање. Новина је пријава доприноса за здравствено и пензијско осигурање по службеној дужности, у складу са  [Законом о](http://www.parlament.gov.rs/upload/archive/files/cir/pdf/predlozi_zakona/1999-13a.pdf) [пореском поступку и пореској администрацији](http://www.parlament.gov.rs/upload/archive/files/cir/pdf/predlozi_zakona/1997-13.pdf).

Изменама [и допунама Закона о порезу на добит правних лица уводе се одговарајућа пореска ослобођења. Улагање предузећа у истраживање и развој се изузима из пореза на добит правних лица и признаје као инвестициони подстицај, на исти начин као улагање у основна средства, а подстичу се и издвајања за заштиту животне средине, науку, образовање, здравство, хуманитарне делатности, спорт, верске и социјалне намене, културу, укључујући и кинематографију. Проценат расхода који се признаје као одбитак од основице за порез на добит повећава се са 3,5 на 5% ако предузећа улажу у наведене делатности.](http://www.parlament.gov.rs/upload/archive/files/cir/pdf/predlozi_zakona/1999-13a.pdf)

Због уоченог шверца и избегавања плаћања акциза на биогориво, изменама [и допунама Закона](http://www.parlament.gov.rs/upload/archive/files/cir/pdf/predlozi_zakona/1999-13a.pdf) о акцизама се уводе акцизе на биогориво, које ће се плаћати одмах, а када Министарство енергетике, развоја и заштите животне средине донесе одређене прописе, вршиће се рефакција као за дизел гориво за одређене области по истом принципу повраћаја.

Након ступања на снагу Закона о изменама и допунама Закона о [пореском поступку и пореској администрацији](http://www.parlament.gov.rs/upload/archive/files/cir/pdf/predlozi_zakona/1997-13.pdf), 1. јануара 2014. године, уместо 35 појединачних пореских пријава за плаћање пореза и доприноса биће само једна пријава, односно само један уплатни рачун уместо досадашњих 7 или 205 рачуна, у зависности од предузећа. Унапредиће се порески поступак и смањити трошкови привреде на основу ове олакшице за око 1,5 милијарди динара, а поједноставити увођењем електронске размене података између различитих државних органа.

Код обавезног пријављивања имовине вредности веће од 35 милона динара није постојала јасна казна за оне који не предају податке ради унакрсног процењивања имовине и прихода, тако да је сада одређено плаћање казне од 3% од непријављене имовине, што представља значајан износ средстава. То би требало да допринесе коначном пријављивању и утврђивању имовине. Уколико контрола утврди одступање, порез ће се наплаћивати на разлику између непријављеног и пријављеног дела имовине.

Министар је указао да је разлог прерасподеле то што је уочено да је у прва четири месеца локална самоуправа имала суфицит на својим рачунима у износу од 8,3 милијарди динара, док је, са друге стране, постојао дебаланс код пензијског фонда, тако да је било неопходно извршити фискалну консолидацију. За привреду ће нето ефекат од измена ових пореских закона бити смањење оптерећења предузетника за 1/3, док ће на консолидованом рачуну Републике бити 12 милијарди динара у корист пензијског фонда.

Након уводног излагања министра финансија и привреде, Одбор је прешао на одлучивање.

1) Одбор је већином гласова (10 за, 2 против) одлучио да предложи Народној Скупштини да прихвати [Предлог закона о изменама и допунама Закона о порезима на имовину](http://www.parlament.gov.rs/upload/archive/files/cir/pdf/predlozi_zakona/1993-13.pdf), у начелу.

2) Одбор је већином гласова (10 за, 2 против) одлучио да предложи Народној Скупштини да прихвати [Предлог закона о изменама и допунама Закона о порезу на добит правних лица](http://www.parlament.gov.rs/upload/archive/files/cir/pdf/predlozi_zakona/1994-13.pdf), у начелу.

3) Одбор је већином гласова (10 за, 2 против) одлучио да предложи Народној Скупштини да прихвати [Предлог закона о изменама и допунама Закона о пореском поступку и пореској администрацији](http://www.parlament.gov.rs/upload/archive/files/cir/pdf/predlozi_zakona/1997-13.pdf), у начелу.

4) Одбор је већином гласова (10 за, 2 против) одлучио да предложи Народној Скупштини да прихвати [Предлог закона о изменама и допунама Закона о доприносима за обавезно социјално осигурање](http://www.parlament.gov.rs/upload/archive/files/cir/pdf/predlozi_zakona/1998-13a.pdf), у начелу.

5) Одбор је већином гласова (10 за, 2 против) одлучио да предложи Народној Скупштини да прихвати [Предлог закона о изменама и допунама Закона о порезу на доходак грађана](http://www.parlament.gov.rs/upload/archive/files/cir/pdf/predlozi_zakona/1999-13a.pdf), у начелу.

6) Одбор је већином гласова (10 за, 2 против) одлучио да предложи Народној Скупштини да прихвати [Предлог закона о изменама и допунама Закона о акцизама](http://www.parlament.gov.rs/upload/archive/files/cir/pdf/predlozi_zakona/1999-13a.pdf), у начелу.

За известиоца Одбора на седници Народне скупштине одређена је Весна Ковач, председница Одбора.

**Седма тачка дневног реда:** РазматрањеПредлога закона о потврђивању Споразума између Владе Републике Србије и Владе Руске Федерације о одобрењу државног финансијског кредита Влади Републике Србије

Министар финансија и привреде мр Млађан Динкић је обавестио чланове Одбора да се овај предлог закона односи на раније уговорени државни финансијски кредит, са каматном стопом повољнијом него на тржишту.

Одбор је већином гласова (11 за, 1 против) одлучио да предложи Народној Скупштини да прихвати Предлог закона о потврђивању Споразума између Владе Републике Србије и Владе Руске Федерације о одобрењу државног финансијског кредита Влади Републике Србије.

За известиоца Одбора на седници Народне скупштине одређена је Весна Ковач, председница Одбора.

**Осма тачка дневног реда:** Разматрање Предлога закона о потврђивању Уговора о зајму за Програм водоснабдевања и пречишћавања отпадних вода у општинама средње величине у Србији III у износу до 46.000.000 евра између KfW-а, Франкфурт на Мајни и Републике Србије

Одбор је већином гласова (11 за, 1 није гласао) одлучио да предложи Народној Скупштини да прихвати Предлог закона о потврђивању Уговора о зајму за Програм водоснабдевања и пречишћавања отпадних вода у општинама средње величине у Србији III у износу до 46.000.000 евра између KfW-а, Франкфурт на Мајни и Републике Србије.

За известиоца Одбора на седници Народне скупштине одређена је Весна Ковач, председница Одбора.

**Девета тачка дневног реда:** Разматрање Предлога закона о потврђивању Уговора између Владе Републике Србије и Владе Социјалистичке Републике Вијетнам о избегавању двоструког опорезивања у односу на порезе на доходак

Одбор је већином гласова (11 за, 1 није гласао) одлучио да предложи Народној Скупштини да прихвати Предлог закона о потврђивању Уговора између Владе Републике Србије и Владе Социјалистичке Републике Вијетнам о избегавању двоструког опорезивања у односу на порезе на доходак.

За известиоца Одбора на седници Народне скупштине одређена је Весна Ковач, председница Одбора.

**Десета тачка дневног реда:** Разно

Председница Одбора је обавестила чланове Одбора да је Регионална мрежа одбора за финансије, привреду и европске интеграције земаља Западног Балкана позвала председнике ових одбора да, заједно са секретарима, присуствују састанку Регионалне мреже, који ће се одржати од 1. и 2. јуна 2013. године, у Црној Гори и да она није у могућности да присуствује састанку. Одбор је прихватио предлог да овом састанку Регионалне мреже одбора, присуствују др Владимир Маринковић, члан Одбора и секретар Одбора.

На седници Одбора је вођен тонски запис.

Седница је закључена у 9,15 часова.

СЕКРЕТАР ОДБОРА ПРЕДСЕДНИК ОДБОРА

Милена Сандић Весна Ковач